**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2019-01-30 Nr. TAR-10

Posėdis įvyko 2019-01-24. Pradžia 13.00 val.

Posėdžio pirmininkas - Arvydas Cesiulis.

Posėdžio sekretorė - Marija Pakalniškytė.

8. SVARSTYTA. Klasių ir mokinių skaičiaus Savivaldybės bendrojo ugdymo mokyklose 2019–2020 mokslo metams nustatymas.

Pranešėja L. Prižgintienė teigia, kad sprendimo projektas parengtas, vadovaujantis priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK–1019, 3 punktu ir atsižvelgiant į Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrąjį planą, patvirtintą Klaipėdos miesto savivaldybės tarybos 2016 m. balandžio 28 d. sprendimu Nr. T2-119, bei jo pakeitimus.

N. Dargužienė sako, kad siūlomas mokinių skaičius klasėse yra per didelis.

L. Prižgintienė teigia, kad mokinių skaičius yra maksimalus pagal higienos normas.

N. Puteikienė siūlo, kad nuo 2019m. pirmose gimnazijų klasėse nebūtų daugiau nei 25 mokiniai.

V. Čepas sako, kad šias siekiamybės reikia įtraukti į strateginį planą.

R. Didžiokas siūlo savivaldybės administracijai parengti priemonių planą, kaip per artimiausius 3-5 metus, mokinių skaičių klasėse būtų ne didesnė 25.

A. Cesiulis siūlo balsuoti už sprendimo projektą bendru sutarimu.

NUTARTA.

1. Pritarti sprendimo projektui bendru sutarimu su pasiūlymu.

2. Savivaldybės administracijai parengti priemonių planą, kaip per artimiausius 3-5 metus, mokinių skaičių klasėse būtų ne didesnė 25.

Posėdžio pirmininkas Arvydas Cesiulis

Posėdžio sekretorė Marija Pakalniškytė